Cecilie Rise Ortner

Cecilie Rise Ortner (født Cecilie Rise; 1977) er en norsk tidligere friidrettsutøver som var i norgestoppen i tresteg og lengdehopp i årene 1997–2004. 

 Bakgrunn 
Født i Svelgen, men oppvokst på Sandane i Gloppen kommune, representerte hun Sandane Turn og Idrettslag i de aldersbestemte klassene, og ble medlem av Gloppen Friidrettslag som juniorutøver. Rise er gift Ortner og bosatt i Salzburg, Østerrike, med et barn.

 Idrettskarriere 
Ortner har fire NM-titler i tresteg, og to i lengde. Til sammen har hun 17 individuelle NM-medaljer. Hennes personlige rekord i tresteg er 13,26 meter, fra et stevne i Fredrikstad 8. august 2003. Dette gjør henne til Norges 5. beste tresteghopper i Norge gjennom tidene (per januar 2008). I lengdehopp har hun et besteresultat på 6,24 meter, satt i Ebensee, Østerrike den 2. august 2003. Resultatet gjør henne til den 16. beste lengdehopper i Norge gjennom tidene (per januar 2008). Ortner var også med på 1000 meter stafett med laget til Gloppen FIL under NM i 1999, 2000 og 2001. Dette har resultert i to sølv og en bronsemedalje i de respektive år.

I 2011, under norgesmesterskapet på klubbens hjemmebane, Byrkjelo, gjorde Ortner comeback. Hun fikk da ny NM-bronse med tredjeplass i tresteg.

 NM-medaljer 
Plassering Øvelse ÅrGull  Lengde  2001, 2004Gull  Tresteg  2002, 2003, 2004, 2005Sølv  Lengde  1997, 1998, 2003Sølv  Tresteg  1998, 1999, 2000, 2001Sølv  Lengde uten tilløp  1996Bronse  Lengde  2002Bronse  Tresteg  1997, 2011

 Se også 
 Liste over kjente elever ved Firda videregående skole

 Referanser 
friidrett.no: NM Lengde kvinner. 
friidrett.no: NM Tresteg kvinner. 
friidrett.no: NM Lengde uten tilløp kvinner. 

Kategori:Norske lengdehoppere
Kategori:Norske tresteghoppere
Kategori:Norske sprintere
Kategori:Friidrettsutøvere for Gloppen FIL
Kategori:Personer fra Bremanger kommune
Kategori:Personer fra Gloppen kommune
Kategori:Norgesmestere i friidrett
Kategori:Alumni fra Firda videregående skole